ફેસબુક અને વૉટ્સએપ જેવા સોશિયલ મિડિયામાં શરમ જાણે નેવે મૂકાઈ ગઈ છે. લોકો બિન્દાસ્ત અને ઘણી વાર બેફામ બનીને કૉમેન્ટ કરતા હોય છે. લાઇક, ડિસલાઇક, હાસ્ય, ગુસ્સો જેવા ઇમોજી દ્વારા પ્રતિક્રિયા આપવામાં પણ શરમ નથી રાખતા. બે આંખની શરમ વ્યક્તિગત પ્રતિક્રિયા આપવામાં હજુ પણ નડે છે. જો ફેસબુક પર તમે કોઈ વ્યક્તિ વિશે ખરાબ કે તેને ઉતારી પાડતી કૉમેન્ટ કરી હોય તો તે જ વ્યક્તિ જો રૂબરૂ મળે તો કદાચ તમે તે કૉમેન્ટ વિશે સોરી કહી દેશો કારણકે બે આંખની શરમ નડે છે.